নয়া শুল্কনীতি স্থগিত করলেন ট্রাম্প!

ওয়েব ডেস্ক: মার্কিন প্রেসিডেন্ট ডোনাল্ড ট্রাম্প (Donald Trump), নয়া শুল্কনীতি চালু করেছিলেন। কিন্তু তা আপাতত স্থগিত করলেন তিনি। আমেরিকার নয়া শুল্ক নীতি প্রায় ৯০ দিনের জন্য স্থগিত করলেন তিনি। এই সিদ্ধান্ত সকলের জন্য হলেও ব্যতিক্রমী শুধু চীন। চীনে শুল্কনীতি স্থগিত হচ্ছে না বলেই জানা যাচ্ছে।

অন্য দেশগুলিকে শুল্কে আপাতত স্বস্তি মিললেও, ট্রাম্প সরকার চীনের উপর শুল্ক আরও বৃদ্ধি করার সিদ্ধান্ত নিয়েছেন ।

আরও পড়ুন: মহম্মদ ইউনুস হত্যালীলা চালাচ্ছেন, অভিযোগ তুললেন হাসিনা

জানা যাচ্ছে মার্কিন সময় কিছুক্ষণ আগেই শুল্কনীতি ৯০ দিনের জন্য স্থগিতাদেশের সিদ্ধান্তে আসেন ট্রাম্প। কিন্তু কেন? তাঁর এই নয়া শুল্কনীতিতে দুনিয়া জুড়ে দেখা যেতে পারে মন্দা। সেই আশঙ্কাতেই নিজের সিদ্ধান্ত থেকে পিছিয়ে এলেন ট্রাম্প।

তবে বাকি দেশ ৯০ দিনের জন্য স্বস্তিতে থাকলেও চীনের উপর থেকে দুশ্চিন্তার কালো মেঘ হটছেনা। চীনের উপর শুল্ক আরও বৃদ্ধি করার সিদ্ধান্ত নিয়েছেন তিনি। ট্রাম্পের ঘোষণা অনুসারে, চিনা পণ্যের উপর এবার ১২৫ শতাংশ হারে শুল্ক ধার্য্য হবে।

NEW TRUTH SOCIAL FROM PRESIDENT TRUMP:

??125% TARIFF ON CHINA
?90-DAY PAUSE & LOWERED 10% RECIPROCAL TARIFF FOR OTHER COUNTRIES

?EFFECTIVE IMMEDIATELY pic.twitter.com/Gt5Bd6276m

— The White House (@WhiteHouse) April 9, 2025

উল্লেখ্য, ট্রাম্পের এই নয়া শুল্কনীতি ঘিরে ইতিমধ্যেই আমেরিকার আন্দরেও প্রশ্ন উঠতে শুরু করেছিল। দেখা গিয়েছিল, গত সপ্তাহে ট্রাম্পের বিভিন্ন নয়া আইনের বিরুদ্ধে প্রশ্ন তুলছেন আমজনতা। আন্দোলনেও নামেন মার্কিন মুলুকের বাসিন্দারা। আর তারপরেই শুল্কনীতি ৯০ দিনের জন্য স্থগিত রাখার সিদ্ধান্ত নিলেন তিনি।

দেখুন অন্য খবর

Powered by how to get embed code from youtube and harpan patiens las vegas